บชน. แนะเลี่ยงเส้นทางรอบสนามหลวง อนุสาวรีย์ประชาธิปไตย ทำเนียบรัฐบาล
พลตำรวจตรี จิรสันต์ แก้วแสงเอก รองผู้บัญชาการตำรวจนครบาล เปิดเผยถึงเส้นทางที่อาจได้รับผลกระทบจากการชุมนุมวันนี้ โดยขอให้ประชาชนหลีกเลี่ยงเส้นทางตั้งแต่เวลา 11.00 น.  เป็นต้นไป จนกว่าจะเสร็จสิ้นการชุมนุม ซึ่งเส้นทางที่อาจได้รับผลกระทบจะเป็นเส้นทางรอบสนามหลวง อนุสาวรีย์ประชาธิปไตยและทำเนียบรัฐบาล ได้แก่ ถนนราชดำเนินตลอดทั้งสายถนนประชาธิปไตย ถนนนครราชสีมา ถนนตะนาว ถนนนครสวรรค์ ถนนพิษณุโลก ถนนดินสอถนนศรีอยุธยา ถนนลูกหลวง ถนนพระราม 5 ถนนหลานหลวง และสะพานสมเด็จพระปิ่นเกล้าแนะนำให้หลีกเลี่ยงไปใช้เส้นทางรอบนอก ส่วนผู้ที่จะสัญจรระหว่างฝั่งพระนครและฝั่งธนบุรี สามารถใช้สะพานกรุงธน (ชังฮี้) สะพานพระราม 8 สะพานพระพุทธยอดฟ้า สะพานพระปกเกล้า และสะพานพระราม 7 ได้ โดย กองบัญชาการตำรวจนครบาล ได้จัดเตรียมกำลังตำรวจจราจร คอยอำนวยความสะดวกด้านการจราจรให้แก่ผู้ใช้รถใช้ถนน เพื่อให้ประชาชนได้รับผลกระทบน้อยที่สุดหากต้องการสอบถามข้อมูลเส้นทางเพิ่มเติม สามารถสอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง หรือทางเว็บไซต์WWW.TRAFFICPOLICE.GO.TH และสามารถดาวน์โหลดแผนที่จราจรเพื่อหลีกเลี่ยงเส้นทางได้ที่ Facebook 1197